**Ministru kabineta noteikumu projekta** **“Grozījums Ministru kabineta 2010.gada 7.septembra noteikumos Nr.840 “Noteikumi par sabiedrisko pakalpojumu sniedzēju iepirkumu līgumcenu robežām”” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Eiropas Parlamenta un Padomes 2004.gada 31.marta direktīvas 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs 69.pantu Eiropas Komisija reizi divos gados pārskata Direktīvas 2004/17/EK 16.pantā minētās līgumcenu robežvertības.  Komisijas 2015.gada 15.decembra regula Nr.2015/2341 ar ko groza Eiropas Parlamenta un Padomes Direktīvu 2004/17/EK attiecībā uz tās piemērošanas robežvērtībām līgumu slēgšanas tiesību piešķiršanas procedūrās ir grozītas Eiropas Parlamenta un Padomes Direktīvas 2004/17/EK 16.pantā minētās līgumcenu robežvērtības. Sabiedrisko pakalpojumu sniedzēju iepirkumu likuma 13.pantā ir noteikts deleģējums Ministru kabinetam noteikt līgumcenu robežvērtības pamatojoties uz Eiropas Savienības starptautiskajām saistībām attiecībā uz līgumcenu robežvērtībām, kas jāievēro sabiedrisko pakalpojumu sniedzējiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrisko pakalpojumu sniedzēju iepirkumu likuma 13.pantā ir noteikts pilnvarojums Ministru kabinetam noteikt sabiedrisko pakalpojumu sniedzēju iepirkumu līgumcenu robežvērtības, pamatojoties uz Eiropas Savienības starptautiskajām saistībām attiecībā uz līgumcenu robežvērtībām. Sabiedrisko pakalpojumu sniedzēju iepirkumu likuma 13.pants arī paredz, ka Ministru kabinets nosaka minētās līgumcenu robežvērtības vismaz reizi divos gados mēneša laikā pēc tam, kad Eiropas Komisija ir paziņojusi Eiropas Savienības Oficiālajā Vēstnesī attiecīgās līgumcenu robežvērtības.  Šobrīd piemērojamās sabiedrisko pakalpojumu sniedzēju iepirkumu līgumcenu robežas noteiktas atbilstoši Eiropas Parlamenta un Padomes 2004.gada 31.marta Direktīvai 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs un Komisijas 2013.gada 13.decembra regulu Nr.1336/2013, ar ko groza Eiropas Parlamenta un Padomes Direktīvas 2004/17/EK, 2004/18/EK un 2009/81/EK attiecībā uz to piemērošanas robežvērtībām līgumu slēgšanas tiesību piešķiršanas procedūrās.  2015.gada 16.decembrī Eiropas Savienības Oficiālajā Vēstnesī L daļā (330.numurā) publicēta Komisijas 2015.gada 15.decembra regula Nr.2015/2341 ar ko groza Eiropas Parlamenta un Padomes Direktīvu 2004/17/EK attiecībā uz tās piemērošanas robežvērtībām līgumu slēgšanas tiesību piešķiršanas procedūrās. Ņemot vērā, ka piemērojamās sabiedrisko pakalpojumu sniedzēju iepirkumu līgumcenu robežvērtības ir mainītas, nepieciešams veikt grozījumus arī Ministru kabineta 2010.gada 7.septembra noteikumos Nr.840 „Noteikumi par sabiedrisko pakalpojumu sniedzēju iepirkumu līgumcenu robežām”.  Atbilstoši Ministru kabineta noteikumu projektam tiesiskais regulējums paredz precizēt sabiedrisko pakalpojumu sniedzēju iepirkumu līgumcenu robežvērtības, kas noteiktas Sabiedrisko pakalpojumu sniedzēju iepirkumu likuma 11.panta pirmajā daļā minētajos gadījumos – 5 225 000 *euro* (šobrīd 5 186 000 *euro*) būvdarbu līgumiem un 418 000 *euro* (šobrīd 414 000 *euro*) piegādes un pakalpojumu līgumiem, 28.panta pirmās daļas 3.punktā minētajā gadījumā – 5 225 000 *euro* (šobrīd 5 186 000 *euro*) un 62.panta pirmajā daļā minētajā gadījumā – 418 000 *euro* (šobrīd 414 000 *euro*). |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 219 sabiedrisko pakalpojumu sniedzēji Sabiedrisko pakalpojumu sniedzēju iepirkumu likuma izpratnē un juridiskas un fiziskas personas, kas piedāvā tirgū pakalpojumus, preces un būvdarbus un kas piedalās publiskajos iepirkumos (precīzu skaitu nav iespējams noteikt). |
| 2. | Tiesiskā regulējuma ietekme uz tautsaimniecību un administratīvo slogu | Jāievēro nosacījumi par attiecīgo sabiedrisko pakalpojumu sniedzēju iepirkumu procedūras paziņojumu nosūtīšanu Iepirkumu uzraudzības birojam publicēšanai Eiropas Savienības Oficiālajā Vēstnesī, kā arī periodisko informatīvo ziņojumu, statistikas pārskatu sniegšanā Iepirkumu uzraudzības birojam. Administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
|  | 1. | Saistības pret Eiropas Savienību | | | Eiropas Parlamenta un Padomes 2004.gada 31.marta Direktīva 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs. Minētā Direktīva pārņemta ar Sabiedrisko pakalpojumu sniedzēju iepirkumu likumu, Ministru kabineta 2011.gada 22.marta noteikumiem Nr.223 “Noteikumi par kritērijiem, pēc kādiem izvērtē, vai Sabiedrisko pakalpojumu sniedzēju iepirkumu likumā minētās darbības Latvijā tiek veiktas brīvas konkurences apstākļos, un par prasībām Eiropas Komisijai”, Ministru kabineta 2010.gada 7.septembra noteikumiem Nr.842 “Noteikumi par sabiedrisko pakalpojumu sniedzēju iepirkumu paziņojumu saturu un sagatavošanas kārtību” kā arī Ministru kabineta 2010.gada 21.decembra noteikumos Nr.840 “Noteikumi par sabiedrisko pakalpojumu sniedzēju iepirkumu līgumcenu robežām”.  Komisijas 2013.gada 13.decembra regula Nr.1336/2013, ar ko groza Eiropas Parlamenta un Padomes Direktīvas 2004/17/EK, 2004/18/EK un 2009/81/EK attiecībā uz to piemērošanas robežvērtībām līgumu slēgšanas tiesību piešķiršanas procedūrās, kas stājas spēkā 2014.gada 1.janvārī. Minētā regula pārņemta ar Sabiedrisko pakalpojumu sniedzēju iepirkumu likumu un Ministru kabineta 2010.gada 21.decembra noteikumos Nr.840 “Noteikumi par sabiedrisko pakalpojumu sniedzēju iepirkumu līgumcenu robežām”.  Komisijas 2015.gada 15.decembra regula Nr.2015/2341 ar ko groza Eiropas Parlamenta un Padomes Direktīvu 2004/17/EK attiecībā uz tās piemērošanas robežvērtībām līgumu slēgšanas tiesību piešķiršanas procedūrās. | | |
|  | 2. | Citas starptautiskās saistības | | | Projekts šo jomu neskar. | | |
|  | 3. | Cita informācija | | | Nav. | | |
|  | **1.tabula Tiesību akta projekta atbilstība ES tiesību aktiem** | | | | | | |
|  | Attiecīgā ES tiesību akta datums, numurs un nosaukums | | | Komisijas 2015.gada 15.decembra regula Nr.2015/2341 ar ko groza Eiropas Parlamenta un Padomes Direktīvu 2004/17/EK attiecībā uz tās piemērošanas robežvērtībām līgumu slēgšanas tiesību piešķiršanas procedūrās. | | | |
|  | A | | | B | | C | D |
|  | Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu). | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
|  | 1.pants | | 1.punkta “a” apakšpunkts | Grozījumi Ministru kabineta 2010.gada 21.decembra noteikumos Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.1., 2.5., 2.6., 2.7.apakšpunkts. | | ES tiesību akta vienība tiek pārņemta pilnībā | Likumprojekts stingrākas prasības neparedz |
|  |  | | 1.punkta “b” apakšpunkts | Grozījumi Ministru kabineta 2010.gada 21.decembra noteikumos Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.1., 2.5., 2.6., 2.7.apakšpunkts. | | ES tiesību akta vienība tiek pārņemta pilnībā | Likumprojekts stingrākas prasības neparedz |
|  |  | | 2.punkta “a” apakšpunkts | Grozījumi Ministru kabineta 2010.gada 21.decembra noteikumos Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.1., 2.5., 2.6., 2.7.apakšpunkts. | | ES tiesību akta vienība tiek pārņemta pilnībā | Likumprojekts stingrākas prasības neparedz |
|  |  | | 2.panta “b” apakšpunkts | Grozījumi Ministru kabineta 2010.gada 21.decembra noteikumos Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.1., 2.5., 2.6., 2.7.apakšpunkts. | | ES tiesību akta vienība tiek pārņemta pilnībā | Likumprojekts stingrākas prasības neparedz |
|  | 2.pants | | | Netiek pārņemts. | |  |  |
|  | Cita informācija | | | Nav | | | |
|  |  | | | | | | |
|  | Attiecīgā ES tiesību akta datums, numurs un nosaukums | | | Eiropas Parlamenta un Padomes 2004.gada 31.marta Direktīva 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs. | | | |
| A | | | | B | | C | D |
| 1.-15.pants | | | | Nav ieviešams. Pārņemti ar Sabiedrisko pakalpojumu sniedzēju iepirkumu likumu. | | – | – |
| 16.panta „a” un „b” apakšpunkts | | | | Ministru kabineta 2010.gada 7.septembra noteikumu Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.1. un 2.7.apakšpunkts. | | Līgumcenu robeža atbilst pilnībā, ņemot vērā līgumcenu robežu grozījumus. | – |
| 17.panta 1.-5. un 7.-11.punkts,  6.punkta „a” apakšpunkta pirmais, otrais ievilkums un „b” apakšpunkta pirmais, otrais ievilkums | | | | Nav ieviešams. Ieviesti ar Sabiedrisko pakalpojumu sniedzēju iepirkumu likumu. | | – | – |
| 17.panta 6.punkta „a” apakšpunkta trešais ievilkums | | | | Ministru kabineta 2010.gada 7.septembra noteikumu Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.2.apakšpunkts. | | Līgumcenu robeža atbilst pilnībā. | – |
| 17.panta 6.punkta „b” apakšpunkta trešais ievilkums | | | | Ministru kabineta 2010.gada 7.septembra noteikumu Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.3.apakšpunkts. | | Līgumcenu robeža atbilst pilnībā. | – |
| 18.-40.pants | | | | Nav ieviešams. Ieviesti ar Sabiedrisko pakalpojumu sniedzēju iepirkumu likumu. | | – | – |
| 41.panta 1.punkta otrais-sestais ievilkums, 2-3.punkts | | | | Nav ieviešams. Ieviesti ar Sabiedrisko pakalpojumu sniedzēju iepirkumu likumu. | | – | – |
| 41.panta 1.punkta pirmā ievilkuma „a”, „b” apakšpunkts | | | | Ministru kabineta 2010.gada 7.septembra noteikumu Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.4.apakšpunkts. | | Līgumcenu robeža atbilst pilnībā. | – |
| 41.panta 1.punkta pirmā ievilkuma „c” apakšpunkts | | | | Ministru kabineta 2010.gada 7.septembra noteikumu Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.5.apakšpunkts. | | Līgumcenu robeža atbilst pilnībā, ņemot vērā līgumcenu robežu grozījumus. | – |
| 42.-60.pants | | | | Nav ieviešams. Ieviesti ar Sabiedrisko pakalpojumu sniedzēju iepirkumu likumu. | | – | – |
| 61.panta 1.punkts, 2.punkta pirmais ievilkums | | | | Ministru kabineta 2010.gada 7.septembra noteikumu Nr.840 „Noteikumi par sabiedrisko pakalpojumu sniedzēju iepirkumu līgumcenu robežām” 2.6.apakšpunkts. | | Līgumcenu robeža atbilst pilnībā, ņemot vērā līgumcenu robežu grozījumus. | – |
| 61.panta 1.punkta otrais ievilkums | | | | Nav ieviešams. Ieviesti ar Sabiedrisko pakalpojumu sniedzēju iepirkumu likumu. | | – | – |
| 62.-72.pants | | | | Nav ieviešams. Ieviesti ar Sabiedrisko pakalpojumu sniedzēju iepirkumu likumu. | | – | – |
| 1.-26.pielikums | | | | Nav ieviešams. Ieviesti ar Sabiedrisko pakalpojumu sniedzēju iepirkumu likumu. | | – | – |
|  | Cita informācija | | | Nav | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | | |
| Projekts šo jomu neskar. | | | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē nav nepieciešama, jo projekts nemaina pastāvošo tiesisko regulējumu pēc būtības. Līgumcenu robežvērtības nosaka Eiropas Savienība, līdz ar to projekts paredz tehniska rakstura precizējumus. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Finanšu ministrija. |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| Cita informācija | Nav. |

Anotācijas III un IV sadaļa - projekts šīs jomas neskar.

Finanšu ministrs J.Reirs

07.01.2016. 10:35

1561

Matulis

67095457, edgars.matulis@fm.gov.lv